18.9.2023 г.
BG
Официален вестник на Европейския съюз
L 229/27
Член 14 Отворени производствени предприятия на ЕС за интегрални схеми 1.
Отворените производствени предприятия на ЕС за интегрални схеми са първите по рода си съоръжения за производство на полупроводници в Съюза, които осигуряват производствен капацитет за несвързани с тях предприятия и по този начин допринасят за сигурността на доставките за вътрешния пазар и устойчивостта на екосистемата на Съюза в областта на полупроводниците и освен това те могат, когато е приложимо, да допринасят за сигурността на световните вериги за доставки на полупроводници. 2.
По време на подаването на заявление в съответствие с член 15, параграф 1, отвореното производствено предприятие на ЕС за интегрални схеми се определя като първо по рода си.
3.
Едно отворено производствено предприятие на ЕС за интегрални схеми отговаря на следните изисквания:
а) създаването му има ясно изразено положително въздействие със странични ефекти върху веригата за създаване на стойност в областта на полупроводниците в Съюза в средносрочен до дългосрочен план, надхвърлящи рамките на предприятието или съответната държава членка, с цел да се гарантира сигурността на доставките и устойчивостта на екосистемата в областта на полупроводниците в Съюза и да се допринесе за екологичния и цифровия преход на Съюза, като се взема предвид по-специално степента, в която то предлага на предприятия, които не са свързани със съоръжението, производствен капацитет на началния и/или на крайния етап на производствения процес, ако има достатъчно търсене; б) предоставя гаранция, че не е обект на извънтериториално прилагане на задължения за извършване на обществени услуги, налагани от трети държави по начин, който би могъл да подкопае способността на предприятието да спазва задълженията, посочени в член 26, параграф 1, и се ангажира да информира Комисията, когато възникне такова задължение; в) инвестира в Съюза в непрекъснати иновации с цел постигане на конкретен напредък в областта на полупроводниковите технологии или подготовка на технологии от следващо поколение; г) подпомага резерва от таланти в Съюза чрез развитие и внедряване на образователни програми и обучения за придобиване на умения и като увеличава резерва от квалифицирана и опитна работна сила. 4.
Когато едно отворено производствено предприятие на ЕС за интегрални схеми осигурява производствен капацитет за предприятия, които не са свързани с оператора на съоръжението, то установява и поддържа адекватно и ефективно функционално разделяне на процесите на проектиране и производство, за да се гарантира защитата на информацията, получавана на всеки етап. 5.
За целите на инвестирането в непрекъснати иновации в съответствие с параграф 3, буква в) от настоящия член, отвореното производствено предприятие на ЕС за интегрални схеми има преференциален достъп до пилотните линии, установени съгласно член 5,, буква б).
Този преференциален достъп не изключва, нито пречи на ефективния достъп при справедливи условия до пилотните линии на други заинтересовани предприятия, по-специално новосъздадени предприятия и МСП.
Член 15 Заявление за статут като интегрирано производствено съоръжение или отвореното производствено предприятие на ЕС за интегрални схеми 1.
Всяко предприятие или консорциум от предприятия може да подаде заявление до Комисията за предоставяне на статут на интегрирано производствено съоръжение или отворено производствено предприятие на ЕС за интегрални схеми на даден проект. 2.
Комисията, като взема под внимание мнението на Европейския съвет по полупроводниците, оценява заявлението чрез справедлив и прозрачен процес, основан на следните елементи: а) спазване на критериите, посочени съответно в член 13, параграф 2 или член 14, параграф 2, и ангажимент за спазване съответно на член 13, параграф 3 или член 14, параграф 3; б) бизнес план за оценка на финансовата и техническата жизнеспособност на проекта, като се взема предвид целият му жизнен цикъл, включително информация за всякаква планирана публична подкрепа; в) доказан опит на заявителя в инсталирането и експлоатацията на подобни съоръжения;